દક્ષિણ કાશ્મીર પોલીસ તરફથી પણ ઝોહરાના નામે એક ખુલ્લો પત્ર લખવામાં આવ્યો હતો. દક્ષિણ કાશ્મીરના ડીઆઇજી એસપી પાણિએ ઝોહરાની એક તસવીર શેર કરતાં ભાવુક સંદેશ લખ્યો હતો. આ સંદેશ પણ સોશિયલ મીડિયા પર ખૂબ વાયરલ થયો હતો. તેમણે લખ્યું હતું, 'તારા આંસુઓએ અનેકના મન પર ઊંડી છાપ છોડી છે. તારા પિતાના બલિદાનને હંમેશા યાદ રાખવામાં આવશે. આ શું થઇ રહ્યું છે, એ જાણવા માટે તું હજુ ખૂબ નાની છે. જે લોકો કાશ્મીરની શાંતિ ભંગ કરવા માંગે છે, તેમની વિરુદ્ધ લડવા માટે તારા પિતાની માફક અમે સૌ હંમેશા તૈયાર રહીએ છીએ.'